ג'סטין ורלנדר

2006

אף על פי שנקרא למייג'ור ליג ב-2005, את עונתו המלאה הראשונה שיחק ב-2006. את העונה סיים עם 17 ניצחונות ו-9 הפסדים, עם ממוצע (ERA) של 3.63 נקודות (לקבוצה השנייה), בעודו מקבל 124 סטרייקאאוטים ב-186 אינינגים. במשחק נגד האוקלנד אתלטיקס, היו ורלנדר ושני עמיתיו לקבוצה הטריו היחיד להגיש כדור במהירות 100 מיילים לשעה (160 קמ"ש) מאותה הקבוצה באותו המשחק. הוא אפשר גניבה של בסיס יחיד בעונה, בעודו מוציא 7 רצים בתפיסתם בין הבסיסים. הוא הפך למגיש הטירון הראשון לנצח ב-10 משחקים לפני סוף יוני, דבר שהובילו לזכות בפרס טירון השנה. במשחק הראשון של הוורלד סיריס אותה שנה, הפכו ורלנדר ואנטוני רייס לשני הטירונים היחידים להתחיל משחק אחד נגד השני בוורלד סיריס.

2007

ההצלחה המשיכה ב-2007, בעוד שורלנדר ניצח ב-18 משחקים והראה ממוצעים של 3.66 נקודות למשחק, יחד עם 183 סטרייקאאוטים ב-201.2 אינינגים. ב-12 ביוני הגיש ורלנדר את חסר החבטות הראשון שלו, נגד המילווקי ברוארס, בעודו מגיש 102 מיילים לשעה.

2008

עונת 2008 הייתה העונה הגרועה ביותר של ורלנדר. הוא הפסיד 4 משחקים ברצף לפני הניצחון הראשון שלו. את העונה סיים עם 11 ניצחונות בעודו מוביל את הליגה בהפסדים, עם 17 וממוצע של 4.84 נקודות למשחק.

2009

עונת 2009 הייתה סוג של ריבאונד לעונה הקודמת. את העונה סיים עם 19 ניצחונות ו-9 הפסדים, עם שיא אישי של 3.45 נקודות למשחק והוביל את המייג'ור ליג בייסבול בסטרייקאאוטים עם 269. ורלנדר סיים שלישי בהצבעת הסיי יאנג.

2010

בתחילת העונה חתם ורלנדר על הארכה של חמש שנים בשווי 80 מיליון דולר. פעם נוספת ניצח ב-10 משחקים לפני משחק האולסטאר, פעם רביעית בה ניצח מספר כפול מהרגיל עד לאותה התקופה. ב-18 בספטמבר ניצח במשחק ה-17 שלו נגד השיקגו וייט סוקס, כך הפך לאחר המגישים היחידים לנצח 17 משחקים ב-4 מ-5 העונות הראשונות שלהם. הוא סיים את העונה עם 9–18 וממוצע של 3.37 נקודות למשחק.

2011

שנת 2011 הייתה עונת הזוהר של ורלנדר. ב-22 באפריל הוא קיבל את הסטרייקאאוט ה-1000 שלו בניצחון נגד השיקגו וייט סוקס, והפך לטייגר ה-15 לעשות כן. ב-7 במאי הגיש את חסר החבטות השני שלו, נגד הטורונטו בלו ג'ייז, בעודו מקבל 4 סטרייקאאוטים ומוליך רק את ג'יי.פי. ארנסיביה, השחקן היחיד שהגיע לבסיס ולבסוף הוצא בהוצאה כפולה. במהלך המשחק זרק ורלנדר כדור במהירות 101 מייל לשעה. במשחק הבא שלו, נגד הקנזס סיטי רויאלס לקח חסר חבטות לאינינג השישי, בו נתן טריפל לאחד החובטים. עם זאת, לורלנדר היו 15.2 אינינגים בהם הגיש משחק ללא נקודות. ב-14 ביוני לקח עוד חסר חבטות, הפעם לאינינג השמיני נגד הקליבלנד אינדיאנס בוא וויתר חבטה. הוא המשיך עד סוף המשחק, מרשה רק 2 חבטות מוצלחות. בהתחלה הבאה שיחק עוד משחק מלא, רק שהפעם הרשה הום ראן אחד. ב-25 ביוני קבע שיא אישי עם 14 סטרייקאאוטים נגד האריזונה דיאמונדבקס. ב-3 ביולי נבחר לקבוצת האולסטאר הרביעית שלו, אך לא השתתף במשחק עקב לוח זמני משחקיו. ב-31 ביולי לקח חסר חבטות לאינינג השמיני פעם נוספת, עד שוויתר חבטה אחת בעודו מוליך 2 ועושה 9 סטרייקאאוטים. ב-11 באוגוסט הוא ניצח במשחק ה-100 בקריירה שלו, נגד הקליבלנד אינדיאנס. ב-27 באוגוסט הפך לשחקן היחיד במייג'ור ליג לקבל 20 ניצחונות בעונה הנוכחית. בסוף העונה היה לורלנדר את הכתר המשולש של ההגשה - ראשון בניצחונות (24), סטרייקאאוטים (250) וממוצע נקודות למשחק (2.40). בסוף העונה זכה גם בפרס הסיי יאנג וכן ב-MVP של ה-MLB. כמו כן הוכרז שיהיה שחקן האריזה של משחק הווידאו MLB 2K12.

2012

ב-18 במאי לקח ורלנדר חסר חבטות נוסף לאינינג התשיעי, בו ויתר חבטה עם אאוט אחד. זה היה המשחק המלא ה-16 בקריירה שלו, והראשון בו הייתה רק חבטה אחת (בדרך כלל היו רק שתי חבטות או בלי חבטות כלל). ב-1 ביולי נבחר למשחק האולסטאר החמישי שלו, יחד עם עמיתיו פרינס פילדר ומיגל קבררה. ורלנדר התחיל את המשחק, ובאינינג אחד ויתר 4 נקודות וממוצע הנקודות למשחק ההוא היה 45.00, אך הדבר לא שינה דבר בעונה הרגילה. בבחירה היה ורלנדר 5–9 עם ממוצע של 2.58 נקודות למשחק.

מאפייני זריקה

ורלנדר ידוע ביכולתו לשלוט במהירות ה-fastball שלו. כאשר יזרקו ראשון, הממוצע יהיה 94.7 מייל לשעה. כאשר יזרקו לסטרייק שלישי, פוגעת הזריקה פעמים רבות ב-100 מייל לשעה עם ממוצע של 97.0 מייל לשעה. כמו כן הוא זורק slider בין 80–85 מייל לשעה, curveball בין 78–81 מייל לשעה, ו circle changeup בין 85–88 מייל לשעה.